Havearbejde, fuglekvidder og forårsblomster må vente lidt endnu. Et nyt lag sne er ved at dække Nordjylland.

Hvis man troede, foråret var på vej, kan man godt tro om igen. Igen i dag falder der nemlig sne i Nordjylland. Nogle steder kan der ifølge TV2 Vejret falde op til 10 centimeter. I Hirtshals, hvor der også kom en del sne tidligere på ugen, falder der lige nu en del. TV2 Nords fotograf har været forbi havnebyen for at tage lidt billeder af snelandskabet. Hvis du ikke kan få nok af sne, kan du se nogle af vores reportager fra snestormen i tirsdags herunder.